СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

УНИВЕРСИТЕТСКИ АРХИВ

**ПРОФ. ГЕОРГИ ДИМИТРОВ ШИШКОВ**

**(1865-1943)**

**ФОНД 35**

**ОПИС 1**

ВКЛЮЧВА ДОКУМЕНТИ ЗА ПЕРИОДА 1887-2006 г.

СЪДЪРЖА 12 ЛИСТА

**ИСТОРИЧЕСКА СПРАВКА**

Проф. Георги Димитров Шишков е роден на 10.09.1865 г. в гр. Сливен; завършва гимназия в гр. Пловдив през 1887г. Следва природни науки в Женева от 1887 до 1892г.; доктор по природни науки на Женевския университет от 1892 г. През учебните 1895/96 и 1896/97 г. специализира в Неаполската зоологическа станция. Редовен доцент при катедрата по зоология във Висшето училище, съответно в Университета от 15.05.1895г.; извънреден професор при същата катедра от 1.04.1903 г.; редовен професор, титуляр на катедрата по анатомия и систематика на безгръбначните животни, от 1.10.1909 г. до 1.10.1935 г., когато е освободен от длъжност поради навършване на пределна възраст. В Университета проф. Г. Шишков чете основните курсове по зоология, ембриология, анатомия на безгръбначните животни, систематика на безгръбначните животни, паразитология. Един от основоположниците на Зоологическия институт в Университета.

Проф. Георги Шишков е бил декан на Физико-математическия факултет през учебните 1913/14 и 1920/21 г., ректор на Университета през уч. 1917/18 и 1928/29 г.; дописен член на БАН от 1921 г.; дългогодишен председател на Дружеството за борба против туберкулозата в България; почетен член на Българското природоизпитателно дружество. Проф. Георги Шишков умира в София на 1.01.1943 г.

Документите, описани във фонда, са дарени на СУ „Св. Кл. Охридски“ от акад. Васил Големански, Институт по зоология при БАН, със свидетелство за дарение № 363/2015 г. Заведени са във фонд 35. Фондът съдържа 87 архивни единици, предимно писма, намерени от акад. Васил Големански при преместването на Биологическия факултет от сградата на ул. Московска; спомени за проф. Г. Шишков и др. документи, събирани от проф. В. Големански за издаването на книга за проф. Георги Шишков.

При описване на кореспонденцията, там, където има инициативно писмо от проф. Г. Шишков и отговор/и/ от съответното лице, писмата са описани в една архивна единица, за да се проследи връзката между тях. Същото важи и за писма, писани до него, на които чернова на отговора от проф. Шишков е написана на празното място на листа.

**КЛАСИФИКАЦИОННА СХЕМА**

**I. Биографични материали…………………………………………………………..…..1 - 28**

**II. Кореспонденция……….……………………………………………………………...29 – 76**

1. От него………………………………………………………..…………………29 - 31

2. До него………………………………………………………………….……….32 - 76

**III. Снимки………………………………………..……………………………….………77 - 86**

**IV. Документи на други лица………………………………………………………………..87**

|  |  |  |  |  |
| --- | --- | --- | --- | --- |
| **№ по ред** | **Наименование на архивната единица** | **Крайни дати** | **Брой листа** | **Забележка** |
|  | **­­­­І.БИОГРАФИЧНИ МАТЕРИАЛИ** |  |  |  |
| 1 | Зрелостно свидетелство на Георги Шишков от Държавната реална гимназия Александър I в Пловдив. Печ. | 15.06.1887 | 2 |  |
| 2 | Диплома на Георги Шишков за доктор по естествени науки на Женевския универ-ситет. Печ., рък., френски ез., фотокопие | 9.05.1893 | 1 |  |
| 3 | Свидетелство за награждаване на Георги Шишков с дружествен знак на Българския червен кръст. Печ., рък. | 3.08.1915 | 1 |  |
| 4 | Чернова на ректорската реч на Георги Шишков „Отглеждане на тъканите in vitro“, четена на 8.12.1928 г. Рък. | 8.12.1928 | 12 |  |
| 5 | Препис на некролог за проф. Георги Шишков, публ. сп. „Природознание“, кн. 1 и 2/1943 г. Маш. | 1943 | 1 |  |
| 6 | Некролози за проф. Георги Шишков от роднините му и от БПИД, публикувани в периодичния печат. Преписи, рък. | .01.1943 | 2 |  |
| 7 | „Нашите стари професори /по случай смъртта на проф. Георги Шишков/“ – статия от В.Т. Велчев, публ. в. „Зора“ м. 01/1943 г. печ. | .01.1943 | 1 |  |
| 8 | „Проф. д-р Георги Шишков“ – статия, публ. в сп. „Природа и наука“ кн. 4-5/1943 г. по повод кончината на проф. Георги Шишков. Печ., фоток. | .01.1943 | 1 |  |
| 9 | Кратка статия за проф. Георги Шишков от неизвестен автор, публ. за юбилея „50 години Природознание“, издание на БПИД, бр. единствен/25.04.1946 г. Препис, маш. | 25.04.1946 | 1 |  |
| 10 | „40 години Медицински факултет“ - статия на Кр. Панев, публ. в сборник „40 години Медицински факултет 1918-1958“ с посочена ролята на проф. Георги Шишков за откриване и първоначалната работа на факултета. Препис, маш. | {1958} | 1 |  |
| 11 | „Проф. Георги Шишков /1865-1943/“ – статия от проф. Ал. Вълканов, публ. сп. „Природа и знание“ кн. 1/1966 г. Печ. | 1966 | 2 |  |
| 12 | „Проф. д-р Георги Шишков – първият български професор по зоология /1865-1943/ /по случай 120 г. от рождението му/“ – доклад на ст.н.с. М. Карапеткова, публ. сп. „Природа“ кн. 6/1985 г. Препис, маш. | 1985 | 7 |  |
| 13 | Чернова на интервю за Българска телевизия на проф. Васил Големански по случай 120 години от рождението на проф. Георги Шишков. Маш., рък. | 5.08.1985 | 2 |  |
| 14 | „Първият български изследовател на живота н Черно море“ – чернова на статия от проф. Васил Големански. Маш. | 1987 | 5 |  |
| 15 | „Патриарх на българската зоология“ – чернова на статия от проф. Васил Големански, писана за сп. „Природа и знание“ кн. 281995 г. Маш. | 4.04.1995 | 5 |  |
| 16 | „Техните имена влязоха в протозоологията“ – чернова на статия от проф. Васил Големански за проф. Г. Шишков, проф. Т. моров и проф. Ал. Вълканов, писана за сп. „Природа и знание“. Маш. | б.д. | 5 |  |
| 17 | „Проф. Шишков от ул. Чепино“ – копие на статия, публ. в. Новинар/4.02.2006 г. Печ. | 4.02.2006 | 4 |  |
| 18 | Фотокопие на страници от книгата „Die Zoologishe Station in Neapel“ от Karl Jozef Partsch, в която се споменава за работата на проф. Георги Шишков като специализант там. Печ., фотокопие, немски ез. | б.д. | 4 |  |
| 19 | Данни за колекцията от сладководни риби на проф. Георги Шишков от Лиляна Михайлова, завеждащ отдел Ихтиология в НПМ. Рък. | 31.07.1985 | 3 |  |
| 20 | „Проф. Георги Шишков – първият български професор по зоология“ – спомени от проф. Васил Големански. Маш. | {1985} | 7 |  |
| 21 | Кратки спомени за проф. Георги Шишков от проф. Георги К. Георгиев. Маш. | {1985} | 2 |  |
| 22 | Спомен за проф. Георги Шишков от акад. Еким Бончев. Маш. | 1986 | 2 |  |
| 23 | Писмо до проф. Васил Големански от проф. Ст. Стоянов-професор в Института по рибни ресурси Варна със спомени за проф. Георги Шишков и проф. Тодор Моров. Варна. Рък., маш. | 12.04.1987 | 8 |  |
| 24 | Спомени за проф. Георги Шишков от проф. Ж. Ламбрев. Маш. | 20.04.1987 | 1 |  |
| 25 | „Проф. Георги Шишков /данни от студентството ми през 1926-1930/ - спомени от д-р Н. Атанасов. Рък., маш. | 5.06.1987 | 4 |  |
| 26 | „Чл. кор. проф. д-р Георги Шишков в спомените на неговите студети“ – доклад от проф. Васил Големански, подготвен за участие в кръгламаса на тема „Академичес-кото красноречие в Софийския университет“ и писмо от катедра „Реторика“ с покана за участие във форума. Маш., 2 док. | 25.04.1988  11.05.1988 | 16 |  |
| 27 | Писмо до проф. Васил Големански от Павлина Шишкова-Бояджиева, дъщеря на проф. Георги Шишков, във връзка с подготвяна книга за проф. Георги Шишков. Приложени родословно дърво и спомени на П. Шишкова за баща и. Рък., маш., 5 док. | 22.05.1988 | 5 |  |
| 28 | Спомени на Христина Вълканова /съпруга на проф. Ал. Вълканов/ за проф. Георги Шишков. Маш., рък. | б.д. | 1 |  |
|  | **II. КОРЕСПОНДЕНЦИЯ** |  |  |  |
|  | 1. **От него** |  |  |  |
| 29 | Писмо от проф. Георги Шишков до Andre Clemant с което го информира кога могат да се срещнат. София, рък., френски ез. | 18.05.1932 | 1 |  |
| 30 | Писмо от проф. Георги Шишков до проф. Leo S. Berg, руски ихтиолог, с което го информира, че му изпраща свои изследвания върху новооткрити риби и пита как може да получи книги за рибите в Русия; писма от проф. Leo S. Berg до проф. Георги Шишков в които му благодари за получените изследвания за рибите, проявява интерес към рибата gobio simitis, която проф. Г. Шишков е дефинирал, изпраща му книгата си „Фауната на Русия“. София, Ленинград, френски ез., 6 док. | 1.04.1931  30.05.1939 | 7 |  |
| 31 | Писма от проф. Георги Шишков до г-н Linden от Неаполската зоологическа станция с молба да предоставят материали и препарати за нуждите на Зоологическия институт и Аквариума във Варна и за набавяне на поредицата „Фауна и флора от Неапол“. София, рък., френски ез., 4 док., фотокопия | 4.01.1898  28.12.1923 | 7 | Писмата са копия от архива на проф. Anton Dohrn |
|  | 1. **До него** |  |  |  |
| 32 | Писмо до проф. Георги Шишков от Иван Буреш, пишещ по това време докторско дисертация в Мюнхен, с което се извинява, че не е успял да помоли ректора на университета проф. Хертвиг да подари книги за библиотеката на Зоологическия институт. Мюнхен, рък. | 2.05.1911 | 2 |  |
| 33 | Картичка до проф. Георги Шишков от Д. Войнов с която му изпраща библиографска справка. Букурещ, френски ез. | 28.05.1899 | 1 |  |
| 34 | Картичка до проф. Георги Шишков от проф. Дмитрий Кайгородов, руски лесовъд и орнитолог, с благодарност, че му е съобщил латинското название на птицата синигер и отговор от проф. Г. Шишков. С. Петербург, София, рък., руски ез., 2 док. | 7.05.1904  24.05.1904 | 2 |  |
| 35 | Писма до проф. Георги Шишков от Тодор Моров, асистент в опитната биологическа станция за рибовъдство при Висшето ветеринарно училище в Мюнхен, в които му се представя; моли го за съвети относно магистърския му изпит; изпраща му свои научни работи; уведомява го, че е подал оставка като инспектор по рибовъдство; моли го за препоръка, поради кандидатстването му за частен доцент и др. Мюнхен, рък., бълг. ез., немски ез., 3 док. | 22.12.1902  14.11.1904 | 7 |  |
| 36 | Картичка до проф. Георги Шишков от д-р Георги Паспалев, уредник на Аквариума във Варна, за научната работа, която извършва в Аквариума. Варна, рък. | 5.04.1931 | 1 |  |
| 37 | Писма до проф. Георги Шишков от П. Патев, бивш негов студент, за назначаването му като учител в Пловдив и работата му там; с молба да му изпрати научна литература и материали за провеждане на събирателска работа; за върлуващата на фронта през 1918 г. малария; за събрани и изпратени до проф. Шишков екземпляри „Diaptomus“ и др. Пловдив, фронта, рък., 4 док. | 29.08.1914  9.05.1919 | 8 |  |
| 38 | Писма до проф. Георги Шишков от Стефан Консулов, от времето на следването му в Загреб и специализациите му в Триест и Бреслау, за обучението му в Загреб, за научната литература в тамошния Зоологически институт; за устройството на подводните аквариуми; за събрана от него колекция в Триест; за приета покана от проф. Кори да посети Варна; за уредбата на Аквариума във Варна; за работата му и уредбата на Зоологическия институт в Бреслау и др. Загреб, Триест, Бреслау, рък., 6 док. | 16.06.1905  28.11.1920 | 15 |  |
| 39 | Писмо до проф. Георги Шишков от Живко Ламрев, негов студент, с молба да му даде повече информация за цветето „Melilotus Corniculatus“, което е намерил в Татрите. Унгария, рък. | 3.07.1912 | 2 |  |
| 40 | Писмо до проф. Георги Шишков от Пенчо {…..}, негов студент, с което му изпраща 13 вида риби, нови за черноморското крайбрежие. Рък. | б.д. | 1 |  |
| 41 | Писмо до проф. Георги Шишков от Петър Петков, бивш негов студент, в което му изказва готовността си да бъде негов асистент. Ихтиман, рък. | 17.01.1918 | 1 |  |
| 42 | Писмо до проф. Георги Шишков от Ненко Радев, служител в Музея по естествена история в София, с което го информира как ще прекара времето си в България и му прилага писмо от проф. Henri de Nerville. В писмото проф. de Nerville информира проф. Г. шишков, че ще му изпрати книгата си „Рибите в Мала Азия“; отговор на проф. Г. Шишков до проф. De Nerville с който му благодари за изпратените книги и изразява надеждата си за бъдещо сътрудничество. София, Париж, София, рък., френски ез., 3 док. | 23.07.1932  20.11.1932 | 4 |  |
| 43 | Картичка до проф. Георги Шишков от Синиша Станкович, от Зоологическия институт на Белградския университет, във връзка с изпратен от проф. Г. Шишков екземпляр „Pl. Macedonica“. Белград, рък., сръбски ез | 11{..}1933 | 1 |  |
| 44 | Писмо до проф. Георги Шишков от П. {Тинюв}, негов учител, с което го поздравява за избирането му за член на БАН. Сливен, рък. | 26.01.1921 | 1 |  |
| 45 | Писма до проф. Георги Шишков от Цв. Тополски, в които го информира, че се е установил в Осман Пазар /дн. Омуртаг/ и е направил обиколки с научна цел; с предложения за промени в Закона за риболова; с молба да му се изпратят материали за препариране; изпраща му италиански вестник, в който има публикация за уред, наречен „пръскалка“ и др. Осман Пазар, рък., 2 док. | 5.06.1914  13.06.1914 | 7 |  |
| 46 | Картичка до проф. Георги Шишков от S. Averintzeff, в която му благодари за изпратени книги. Якутск, маш., рък., френски ез. | 15.04.1930 | 1 |  |
| 47 | Картички до проф. Георги Шишков от Paul de Beauchamp от Института по зоология и биология към Университета в Страсбург, с които му изпраща книги, иска мнението на проф. Шишков за тях и желае да получи сведения за флората и фауната в България; отговор от проф. Г. Шишков, с който изпраща свои книги. Страсбург, София, рък., френски ез., 5 док. | .07.1931  6.12.1931 | 5 |  |
| 48 | Картичка до проф. Георги Шишков от проф. Mario Benazzi от Института по зоология, сравнителна анатомия и физиология в Университета в Sassari, Италия, за обмен на научна литература. Sassari, рък., италиански ез. | 11.05.1935 | 1 |  |
| 49 | Писмо до проф. Георги Шишков от проф. Rud. Bertel за обмен на научна литература и по научни въпроси. Виена, рък., немски ез. | 5.06.1918 | 3 |  |
| 50 | Писмо до проф. Георги Шишков от A. Borelly от сп. „Архив по експериментална и обща зоология“ с информация, че работата му е одобрена за печат и изказва мнението си по текста. Белгия, рък., френски ез. | 4{..}1905 | 2 |  |
| 51 | Писмо до проф. Георги Шишков от проф. A. Brandt за обмен на научна литература. Харков, маш., немски ез. | 10.10.{1919} | 1 |  |
| 52 | Писма до проф. Георги Шишков от Ludwig von Fuhrer, кустос в Зоологическия музей в Kolozovar /Клуж-Напока/, Унгария по научни въпроси; отговор на проф. Шишков. Клуж-Напока, рък., унгарски ез., немски ез., 4 док. | 21.03.1904  16.01.1905 | 8 |  |
| 53 | Писма до проф. Георги Шишков от V. Halley от Зоологическата лаборатория на Универ-ситета в Лил, за обяна на информация за новооткрити видове и обмяна на книги. Лил, рък., френски ез., 3 док. | 1.05.1903  8.07.1903 | 5 |  |
| 54 | Писмо до проф. Георги Шишков от д-р J. W. Harrison от Armstrong college - Newcastle, по научни въпроси. Нюкасъл, рък., англ. ез. | 12.04.1923 | 1 |  |
| 55 | Писмо до проф. Георги Шишков от W. A. {Heidman}, професор по зоология от Университета в Ливърпул, в отговор на писмо от проф. Г. Шишков до починалия проф. Isaac Thompson, в което го моли да изпрати литература по зоология за библиотеката на Зоологическия институт в Университета. Ливърпул, маш., англ. ез. | 26.06.1909 | 2 |  |
| 56 | Писмо до проф. Георги Шишков от Stanley Gardiner от Зоологическата лаборатория в Кеймбридж по научни въпроси. Кеймбридж, рък., англ. ез. | 31.08.1911 | 2 |  |
| 57 | Писмо до проф. Георги Шишков от Friedrich Kiefer по научни въпроси. Баден, Австрия, маш., немски ез. | 4.09.1924 | 1 |  |
| 58 | Картички и писма до проф. Георги Шишков от проф. Ivan Krmpotic от Загребския университет по научни въпроси и с молба да му изпрати образец от микроорганизъм. Загреб, рък., френски ез., немски ез., 3 док. | 27.06.1928  18.07.1928 | 5 |  |
| 59 | Писма до проф. Георги Шишков от д-р Th. Kruper, немски естественик и д-р Botasi от Музея по естествена история към Атинския университет по научни въпроси. Атина, рък., немски ез., 2 док. | 27.10.1910  7.04.1911 | 3 |  |
| 60 | Писмо до проф. Георги Шишков от д-р A. Lahebruckner от Виенското Зоолого-ботани-ческо дружество с предложение да получават Годишника на СУ в замяна на тяхното издание. Виена, рък., немски ез. | 19.05.1925 | 1 |  |
| 61 | Писмо и картичка до проф. Георги Шишков от проф. Jozef Lepsi, румънски биолог, за обмен на научна литература и по научни въпроси; на гърба на картичката има отговор от проф. Г. Шишков. Оращие, Берлин, Пловдив. Рък., немски ез., френски ез., 2 док | 30.09.1931  27.11.1931 | 2 |  |
| 62 | Писмо до проф. Георги Шишков от Fridthjof Okland от International Review for Comparative and Causal Animal Geography за обмен на научна литература. Осло, рък., немски ез., френски ез. | 6.02.1934 | 1 |  |
| 63 | Картичка до проф. Георги Шишков от H. Pahisch за обмен на научна литература. Виена, рък., немски ез. | 24.01.1920 | 1 |  |
| 64 | Писмо до проф. Георги Шишков от G. Pruvot от сп. „Archives de zoologie experimentale et generale“, в което му благодари за изпратените книги. Париж, маш., рък., френски ез. | б.д. | 1 |  |
| 65 | Писма до проф. Георги Шишков от проф. Emil Racovitza от Лаборатория „Арго“ към Университета на Париж, по научни въпроси и писмо с което изпраща ръкопис на проф. Г. Шишков с молба да го коригира, за да се даде за печат; на гърба на писмото има отговор от проф. Г. Шишков, че връща коректурите. Париж, София, рък., френски ез., 4 док. | 30.05.1903  12.06.1909 | 6 |  |
| 66 | Писма до проф. Георги Шишков от проф. Alex. Stephanides от Университета в Атина, за обяна на книги и по научни въпроси. Атина, рък., френски ез., 4 док. | 15.04.1938  15.07.1938 | 6 |  |
| 67 | Писмо до проф. Георги Шишков от д-р A. Thieneman по научни въпроси. Грайфсвалд, рък., немски ез. | 23.01.1906 | 1 |  |
| 68 | Писмо до проф. Георги Шишков от Edwin Thompson от биологическата станция „Port Erin“ по научни въпроси. Ливърпул, рък., англ. ез., 2 док. | 20.09.1906  21.07.1909 | 3 |  |
| 69 | Картички до проф. Георги Шишков от Karl Viets за обмен на научна литература. Бремен, маш., немски ез., 2 док. | 16.09.1926  11.05.{1928} | 2 |  |
| 70 | Писмо до проф. Георги Шишков от {..} Yansan от Кралския музей по естествена история в Белгия, с което го информира, че е готов да публикува изследванията му. На гърба на писмото има отговор на проф. Шишков с който му изпраща текст за публикуване с молба за корекция и предава поздрави от проф. Стефан Консулов. Брюксел, София, рък., френски ез., 2 док. | 6.05.1910  11.05.1910 | 1 |  |
| 71 | Писмо /бележка/ до проф. Георги Шишков от английския вицеконсул в София с което го уведомява, че го е посетил в къщи, за да му благодари за изпратените проби от насекоми и предлага да си определят среща, за да плати направените разходи; предава поздрави на проф. Шишков от английския посланик. София, рък., френски ез. | 4.09.1906 | 2 |  |
| 72 | Картичка до проф. Георги Шишков от неизвестен подател с която го информира, че му изпраща книги. Рък., френски ез. | 14.03.1898 | 1 |  |
| 73 | Писмо до проф. Георги Шишков от редакцията на най-старото немско зоологическо списание „Зоологически тетрадки“ за публикуване на статия. Марбург, рък., немски ез. | 13.{..}1903 | 1 |  |
| 74 | Картички до проф. Георги Шишков от неизвестен подател, вероятно негов състу-дент от Женева. Марбург, рък., немски ез., 2 док. | 5.03.1903  7.11.1906 | 2 |  |
| 75 | Писмо до проф. Георги Шишков от неизвестен подател от Института по зоология във Висшето училище в Белград за обмен на научна литература. Белград, рък., сръбски ез. | 4.02.1907 | 1 |  |
| 76 | Картичка до проф. Георги Шишков от неизвестен подател от Зоологическата лаборатория към Зоологическия институт на Университета в Любляна. Любляна, рък., немски ез. | 17.11.1930 | 1 |  |
|  | **III. СНИМКИ** |  |  |  |
| 77 | Снимка на Георги Шишков /вторият седнал от дясно на ляво/ като доцент с колеги в Университета. Черно-бяла, цели фиг., 13.5х10 см., копие | б.д. |  |  |
| 78 | Снимка на Георги Шишков като доцент в Университета. Черно-бяла, полуфиг., 12.5х17см., копие | б.д. |  |  |
| 79 | Снимка на проф. Георги Шишков и дъщеря му Павлина. Черно-бяла, цели фиг., 12.5х17.5 см., копие | 1930 |  |  |
| 80 | Снимка на проф. Георги Шишков и дъщеря му Павлина. Черно-бяла, полуфиг.,17х11 см.,копие | {началото на 30-те г. ХХ в.} |  |  |
| 81 | Портрет на проф. Георги Шишков. Черно-бяла, 13х18.5 см., копие | {края на 30-те г. ХХ в.} |  |  |
| 82 | Снимка на Anton Dohrn, пръв директор на Неаполската зоологическа станция, в кабинета му. Черно-бяла, полуфиг., 9х14 см., копие | б.д. |  |  |
| 83 | Снимка на г-н Бианко, куратор на Неаполската зоологическа станция, с който проф. Г. Шишков е работил съвместно при пребиваването си там. Черно-бяла, полуфиг., 11х15 см., копие | {края на XIX в.} |  |  |
| 84 | Снимка на проф. Carl Vogt, преподавател на Георги Шишков в Женевския университет. Черно-бяла, полуфиг, 9х14 см., копие | б.д. |  |  |
| 85 | Снимки на Неаполската зоологическа станция, където Георги Шишков специали-зира през 1895/1896 г. Черно-бели, 11.5х14 см., 3 бр. | б.д. |  |  |
| 86 | Снимка на кабинета на проф. Георги Шишков в Зоологическия институт на Университета. Черно-бяла, 20х23 см., копие | 1904 |  |  |
|  | **IV. ДОКУМЕНТИ НА ДР. ЛИЦА** |  |  |  |
| 87 | Писма от Ректора на Висшето училище в София проф. Ал. Теодоров – Балан до Императорското общество „Испытателей природы“ в Москва с молба Обществото на изпрати за нуждите на Университетска библиотека своите научни издания и отговор от секретаря проф. Э. Лейст, че ще изпратят изданията. София, Москва, рък., руски ез., 3 док. | 22.11.1902  22.01.1903 | 3 |  |

РЕКАПИТУЛАЦИЯ: Всичко по опис 87 /осемдесет и седем/ архивни единици

9.10.2015

СЪСТАВИЛ:

Илонка Колева,

Началник отдел Университетски архив